સવાલ એ છે કે આવી શક્યતા હોવા છતાં બજેટ પ્રસ્તાવમાં આ અંગે મર્યાદા જાહેર કરી સરકાર શું સાબિત કરવા માગે છે તે સમજાતું નથી. કારણ કે કોઈપણ રાજકીય પક્ષ ફંડ વિના ચૂંટણી લડી શકતા નથી તે અેક હકીકત છે. ત્યારે આ બાબતે અેક સવાલ એ પણ છે કે આવી જાહેરાત કરવાનો અર્થ શું ગણી શકાય ? જોકે અત્યાર સુધી ચૂંટણી લડતા રાજકીય પક્ષને આપવામાં આવતા ફંડની મર્યાદા રૂ.ર૦,૦૦૦ હતી તેને ઘટાડીને નાણાપ્રધાને રૂ.ર,૦૦૦ કરી છે. તેની પાછળ એવો તર્ક રજૂ કરવામાં આવ્યો છે કે રાજકીય પાર્ટીઓેને જે ફંડ આપવામાં આવે છે તે ફંડની રકમ કાળાં નાણાં દ્વારા આવે છે તેથી કાળાં નાણાં પર અંકુશ લાવવા સરકારે આવો નિર્ણય લીધો હોવાનું બહાર આવ્યું છે. ત્યારે એવો બીજો પણ સવાલ છે કે જે તે રાજકીય પાર્ટીના કાર્યકરો કે નેતાઓ અેવા દસ કે વીસ લોકો શોધી નહિ શકે કે તેઓ પાર્ટીને ચૂંટણી ફંડની રકમ આપી ન શકે? દસ કે વીસ વ્યકિત અલગ અલગ રીતે રકમ આપે તો પણ જે તે પાર્ટીનો ટાર્ગેટ પુરો થઈ શકે તેમ છે. તેથી તે રીતે નાણાપ્રધાને બજેટમાં જે જાહેરાત કરી છે તે મુજબ રૂ.ર,૦૦૦-ર,૦૦૦ની રકમ અલગ રીતે લઈ શકાય તેમ છે. તેથી આવી જાહેરાત કરવા પાછળનો હેતુ સરી શકે તેમ લાગતું નથી. ખરેખર કાળાં નાણાં પર અંકુશ લાવવો જ હોય તો આવા ફંડ માટેના નિયમોને વધુ કડક બનાવવાની જરૂર છે.